
అధికారుల్లో చీడపురుగుల ఏరివేతజాబితా సిద్ధం చేయాలన్న మోదీపంద్రాగస్టు నుంచి చర్యలున్యూఢిల్లీ, జులై 31 (ఆంధ్రజ్యోతి): మూడేళ్లుగా అవినీతి రహిత ప్రభుత్వంగా పేరు తెచ్చుకున్న నరేంద్ర మోదీ సర్కారు అవినీతి అంతానికి మరో అడుగు ముందుకేసింది. అలాంటి అధికారుల పీచమణిచేందుకు రంగం సిద్ధం చేసింది. ప్రజలు కట్టే పన్నుల నుంచి జీతాలు తీసుకొంటూ ప్రజల్ని జలగల్లా పీల్చుకు తింటున్న అధికారుల్ని ఇక ఏ మాత్రం సహించరాదని, అలాంటి వారిపై ఉక్కుపాదం మోపాలని ప్రధాని మోదీ నిర్ణయించారు. అవినీతిని కూకటివేళ్లతో పెకలించి వేయడానికి అడ్డంకిగా మారిన యాభై ఏళ్లనాటి నిబంధనలను సమూలంగా ప్రక్షాళించారు. అవినీతి అధికారుల నుంచి  ప్రజలకు విముక్తి కల్పించేందుకు పరాయిపాలన నుంచి విముక్తి పొందిన పంద్రాగస్టును ప్రధాని ముహూర్తంగా ఎంచుకోవడం గమనార్హం. కేంద్ర ప్రభుత్వ శాఖల్లోని అవినీతి అధికారుల జాబితాలను సిద్ధం చేసి, ఆగస్టు ఐదో తేదీలోగా తనకు పంపాలని మోదీ ఆదేశించారు. ఈ మేరకు కేంద్ర హోంశాఖ ప్రభుత్వ శాఖల్లోని విజిలెన్స్ శాఖలకు, పారా మిలటరీ దళాలకు రహస్యంగా లేఖలను పంపింది. ఉద్యోగుల సర్వీసు రికార్డుల ఆధారంగా అవినీతి అధికారుల జాబితాను సిద్ధం చేసి ఆగస్టు ఐదో తేదీలోగా పంపాలని పేర్కొంది. గతంలో అవినీతి అధికారులకు విధించిన శిక్షలు, తీసుకున్న చర్య లు, జరిమానాల్లాంటి అంశాలను కూడా నివేదికలో పొందుపరచాలని చెప్పింది. పెండింగ్ దశలో ఉన్న విచారణకు సంబంధించి విషయాలనూ పొందుపరచాలి. విజిలెన్స్ విభాగాలు రూపొందించే అవినీతి అధికారుల జాబితాను సంబంధిత అధికారుల అనుమతితో హోంశాఖకు పం పుతారు. ఆయా అధికారులపై రోజువారీ నిఘా వేస్తారు. అవినీతి అధికారుల జాబితాను సీబీఐతో పాటు కేంద్ర నిఘా కమిషన్కూ కేంద్రం పంపించనుంది. ఇక, అవినీతి అధికారులపై చర్యలు తీసుకోవడానికి ప్రస్తుత చట్టాల్లో సవాలక్ష లొసుగులు అడ్డం వస్తున్నాయి. దీంతో యాభై ఏళ్లనాటి నిబంధనలకు మోదీ మంగళం పాడారు. అవినీతి కేసులో విచారణను వేగవంతం చేయడానికి కీలకమైన నిర్ణయాన్ని కేంద్ర సిబ్బంది వ్యవహారాలు, శిక్షణ విభాగం(డివోపిటీ) తీసుకుంది.  సెంట్రల్ సివిల్ సర్వీసె్స(క్లాసిఫికేషన్, కంట్రోల్ అండ్ అప్పీల్) నిబంధనలు, 1965లో సమూలమైన మార్పులకు శ్రీకారం చుట్టింది. కీలక స్థాయిల్లో దర్యాప్తు, విచారణ ప్రక్రియలకు కాలపరిమితిని 6 నెలలుగా నిర్ధారించింది. జాప్యానికి నిజమైన కారణాలు చూపితే ఆరు నెలలు మాత్రమే పొడిగించుకునేందుకు వెసులుబాటు కల్పించింది.

adhikaarullo cheedapurugula erivetajaabitaa siddham cheyalanna modipandragastu nunchi charyalunyuudlli, julai 31 (aandhrajyoti): moodellugaa avineeti rahita prabhutvamgaa paeru tecchukunna narendra modii sarkaaru avineeti antaaniki maro adugu mundukesindi. alanti adhikaarula peechamanhichenduku rangam siddham chesindi. prajalu katte pannula nunchi jeetaalu teesukontu prajalni jalagalla peelchuku tintunna adhikaarulni ika e maatram sahincharaadani, alanti vaaripai ukkupaadam mopalani pradhaani modii nirnayinchaaru. avineetini kookativellatho pekalinchi veyadaaniki addankigaa maarina yabhai ellanati nibandhanalanu samuulamgaa prakshaalinchaaru. avineeti adhikaarula nunchi  prajalaku vimukti kalpinchenduku paraayipaalana nunchi vimukti pondina pandraagastunu pradhaani muhuurtamgaa enchukovadam gamanarham. kendra prabhutva saakhallooni avineeti adhikaarula jaabitaalanu siddham chesi, aagastu aido teedeelogaa tanaku pampaalani modii aadesinchaaru. ee meraku kendra homsakha prabhutva saakhallooni visilens saakhalaku, para milatary dalaalaku rahasyamgaa lekhalanu pampindi. udyogula sarveesu rikaardula aadhaaramgaa avineeti adhikaarula jaabitaanu siddham chesi aagastu aido teedeelogaa pampaalani perkondi. gatamlo avineeti adhikaarulaku vidhinchina shikshalu, teesukunna charya lu, jarimanallanti amsaalanu kuudaa nivedikalo ponduparachaalani cheppindi. pending dasalo unna vichaaranaku sambandhinchi vishayaalanuu ponduparachaali. visilens vibhaagaalu roopondinche avineeti adhikaarula jaabitaanu sambandhita adhikaarula anumatitho homsakhaku pam putaaru. aayaa adhikaarulapai rojuwari nigha vestaaru. avineeti adhikaarula jaabitaanu cbito paatu kendra nigha kamishankuu kendram pampinchanundi. ika, avineeti adhikaarulapai charyalu teesukoovadaaniki prastuta chattaallo savalaksha losugulu addam vastunnaayi. deentho yabhai ellanati nibandhanalaku modii mangalam paadaaru. avineeti kesulo vichaarananu vegavantam cheyadaaniki keelakamaina nirnayaanni kendra sibbandi vyavahaaraalu, sikshana vibhagam(devopity) teesukundi.  central sivil surviess(classification, control and appil) nibandhanalu, 1965loo samuulamaina maarpulaku srikaram chuttindi. keelaka sthaayillo daryaaptu, vichaarana prakriyalaku kaalaparimitini 6 nelalugaa nirdhaarinchindi. jaapyaaniki nijamaina kaaranaalu chuupithee aaru nelalu matrame podiginchukunenduku vesulubaatu kalpinchindi.